ด.ช.พงษ์ดนัย นักเรียนที่ได้รับบาดเจ็บขาหักทั้ง 2 ข้าง กล่าวว่า ก่อนเกิดเหตุตนนั่งอยู่บริเวณกลางรถ ได้ยินเสียงดังตูม จากนั้นตัวก็ลอยไปติดอยู่ที่หน้ารถบรรทุก แต่ยังพอมีสติจึงจับไว้แน่น คนขับรถบรรทุกพยายามสะบัดรถให้ตนหลุดออก พอรถบรรทุกจอดก็มีคนวิ่งมาอุ้มและหมดสติไป ส่วนศพเด็กที่เสียชีวิตนั้น ญาติๆ ได้นำไปตั้งบำเพ็ญกุศลที่วัดรัตนชมพู ต.วังดาลอ.กบินทร์บุรี ประกอบด้วย ด.ญ.อัจฉนา ด.ช.ณรงค์เดช ด.ช.ณัฐพล และ ด.ช.ณัฐวุฒิ ขณะที่ศพ น.ส.วิภาพร กับ ด.ญ.สิริมา ตั้งบำเพ็ญกุศลอยู่ที่วัดเกาะแดง ซึ่งอยู่ใกล้ๆ กัน นายประวัติ เนยา อายุ 36 ปี บิดาของ ด.ญ.อัจฉนา กล่าวว่า ช่วงเกิดเหตุตนและเพื่อนกำลังเดินทางไปทำงานใกล้ๆ กับจุดที่เกิดเหตุ พอรู้ข่าวว่ามีรถนักเรียนประสบอุบัติเหตุจึงพากันไปดู และเห็นเป็นรถคันเดียวกับที่ลูกสาวขึ้นเป็นประจำ จึงรีบเข้าไปดูก็พบว่า ลูกสาวนอนเสียชีวิตจมกองเลือด นางหลิน ศาลา อายุ 64 ปี ยายของ ด.ช.ณัฐพล กล่าวว่า อาศัยอยู่ที่บ้านกับหลานเพียง 2 คน และช่วยกันสานเข่งปลาทูขายอยู่ที่บ้าน ก่อนจะขึ้นรถไปโรงเรียนหลานยกมือไหว้
ศพเด็กที่เสียชีวิตนั้นอยู่ที่วัดอะไร 
วัดรัตนชมพู ต.วังดาลอ.กบินทร์บุรี